মরুবিজয়ের কেতন উড়াও শূন্যে

মরুবিজয়ের কেতন উড়াও শূন্যে হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের "আনুষ্ঠানিক" পর্যায়ভুক্ত ১২ সংখ্যক গান।রবীন্দ্রনাথ ঠাকুর, গীতবিতান (অখণ্ড সংস্করণ), বিশ্বভারতী গ্রন্থনবিভাগ, কলকাতা, ১৪১২ মুদ্রণ, পৃ. ৬১১ মিশ্র কেদারা রাগ ও দাদরা তালে নিবদ্ধ এই গানটি ১৯২৫ সালের ৮ মে (২৫ বৈশাখ, ১৩৩২ বঙ্গাব্দ) বৃক্ষরোপণ উৎসব উপলক্ষ্যে শান্তিনিকেতনে রচিত হয়। রবীন্দ্রনাথের ৬৫তম জন্মদিনে গানটি প্রথম গীত হয়েছিল। এই দিনই শান্তিনিকেতনে পঞ্চবটীর (অশ্বত্থ, বট, বিখণ্ড, অশোক ও আমলকি গাছ) প্রতিষ্ঠা হয়।অনুত্তম ভট্টাচার্য, রবীন্দ্ররচনাভিধান, অষ্টাদশ খণ্ড, দীপ প্রকাশন, কলকাতা, পৃ. ২০৪ গানটির পাণ্ডুলিপি "এমএস ১৯৯" নামে পরিচিত। প্রবাসী পত্রিকার জ্যৈষ্ঠ ১৩৩২ সংখ্যায় গানটি প্রথম প্রকাশিত হয়। পরে গানটি বনবাণী গ্রন্থে "বর্ষামঙ্গল ও বৃক্ষরোপণ উৎসব" অংশে "বৃক্ষরোপণ" শিরোনামে প্রকাশিত হয়। গীতবিতান গ্রন্থের প্রথম সংস্করণের তৃতীয় খণ্ডে (শ্রাবণ, ১৩৩৯) এবং দ্বিতীয় সংস্করণের দ্বিতীয় খণ্ডে (ভাদ্র, ১৩৪৬) গানটি অন্তর্ভুক্ত হয়। গানটির স্বরলিপিকার দিনেন্দ্রনাথ ঠাকুর। ১৩৩৬ সালের পৌষ মাসে গীতমালিকা-২-এ গানটির স্বরলিপি প্রথম প্রকাশিত হয়। বর্তমানে এই গানের স্বরলিপি স্বরবিতান গ্রন্থের ৩১শ খণ্ডে গ্রন্থিত।সুরেন মুখোপাধ্যায়, রবীন্দ্র-সঙ্গীত-কোষ, সাহিত্য প্রকাশ, কলকাতা, ১৪১৬ সংস্করণ, পৃ. ২৭৮পূর্ণেন্দুবিকাশ সরকার, গীতবিতান তথ্যভাণ্ডার, সিগনেট প্রেস, কলকাতা, ২০১৯ সংস্করণ, পৃ. ৫৬২-৫৬৩ রবীন্দ্রসংগীতবিদ অমল মুখোপাধ্যায় এই গানটিকে "বৃক্ষবন্দনার গান" হিসেবে অভিহিত করেছেন।অমল মুখোপাধ্যায়, রবীন্দ্রগানের অন্তরভুবন, করুণা প্রকাশনী, কলকাতা, ১৪১৮ সংস্করণ, পৃ. ৩৬ সমবেত কণ্ঠে গানটি রেকর্ড করেছেন তরুণ বন্দ্যোপাধ্যায়, বাসবী নন্দী, শৈলেন মুখোপাধ্যায়, শ্যামল মিত্র ও সুমিত্রা সেন (এন ৮২৯০৫, ইসিএলপি ২২৮০ এসটিএইচভি ২২৪৯১)। একক কণ্ঠে গানটি রেকর্ড করেছেন সুচিত্রা মিত্র (এসডব্লিউসি ১৭১), অশোকতরু বন্দ্যোপাধ্যায় ও পীযূষকান্তি সরকার।অনুত্তম ভট্টাচার্য, রবীন্দ্ররচনাভিধান, অষ্টাদশ খণ্ড, দীপ প্রকাশন, কলকাতা, পৃ. ২০৪

তথ্যসূত্র

বিষয়শ্রেণী:রবীন্দ্রসঙ্গীত